173. ΑΠΟΦΑΣΗ ΥΠΟΥΡΓΟΥ ΚΑΙ ΥΦΥΠΟΥΡΓΟΥ ΣΥΓΚΟΙΝΩΝΙΩΝ Αριθ.20190/1234 της 27/28 Ιουν. 1984 (ΦΕΚ Β΄ 432) Τροποποίηση της απόφ. ΣΤ/22924/73 «περί εκδόσεως αδειών κυκλοφορίας οχημάτων αρμοδιότητος Υπηρεσίας Συγκοινωνιών Νομαρχίας Αττικής». Έχοντας υπόψη: 1.Τις διατάξεις του Ν.Δ. 14/1973. 2.Τις διατάξεις των αποφάσεων: α)ΣΤ/22924/73, (ανωτ. αριθ. 104), β)ΣΤ/27501/73 (κατωτ. σελ. 226, 623) και γ)29820/83 (ανωτ. αριθ. 154). 3.Την κοινή απόφαση του Πρωθυπουργού και του Υπουργού Συγκοινωνιών 8715/9.7.82 «ανάθεση αρμοδιοτήτων του Υπουργού Συγκοινωνιών στους Υφυπουργούς Συγκοινωνιών» (ΦΕΚ 474/ Β/82). Σελ. 208,912(στ) Τεύχος -Σελ.  4.Την ανάγκη βελτίωσης της εξυπηρέτησης των πολιτών και παροχής στοιχείων προς τις Υπηρεσίες του Υπουργείου Συγκοινωνιών, αποφασίζουμε: Τροποποιούμε τις αναφερόμενες στην παρ. 2 του σκεπτικού, της παρούσας, αποφάσεις, στο μέρος που αναφέρονται στην εκτύπωση από το Κ.Η.Υ. των οριστικών αδειών κυκλοφορίας, καθώς και στην καθιέρωση προσωρινών αδειών κυκλοφορίας και ορίζουμε τα εξής: 1.Καταργείται, από 1ης Αυγούστου 1984, η χορήγηση προσωρινών αδειών κυκλοφορίας, κάθε κατηγορίας και χρήσης οχημάτων, που χορηγούνται από τις Διευθύνσεις Συγκοινωνιών των διαμερισμάτων της Νομαρχίας Αττικής. 2.Από 1ης Αυγούστου 1984, παύει η εκτύπωση, από το Κ.Η.Υ. του Υπουργείου Συγκοινωνιών, των οριστικών αδειών κυκλοφορίας των παρακάτω κατηγοριών οχημάτων, αρμοδιότητας διαμερισμάτων Νομαρχίας Αττικής: α)Οχημάτων Δημοσίας χρήσης. β)Λεωφορείων Ιδιωτικής χρήσης και γ)Φορτηγών οχημάτων ιδιωτικής χρήσης μικτού βάρους κάτω των 4.000 ΚG. Για τα οχήματα αυτά θα χορηγούνται οριστικές άδειες κυκλοφορίας, απ’ ευθείας, από τις Διευθύνσεις Συγκοινωνιών των διαμερισμάτων της Νομαρχίας Αττικής, όπως και για τις λοιπές κατηγορίες οχημάτων. 3.Το Κ.Η.Υ. θα συνεχίσει την εκτύπωση και αποστολή στους δικαιούχους των οριστικών αδειών κυκλοφορίας των οχημάτων, για τα οποία έχουν χορηγηθεί προσωρινές άδειες κυκλοφορίας μέχρι και της 31 Ιουλ. 1984. 4.Κατά τα λοιπά εξακολουθούν να ισχύουν οι αποφάσεις που αναφέρθηκαν παραπάνω, περιλαμβανομένου και του τρόπου ενημέρωσης του Κ.Η.Υ. από τις Δ/νσεις Συγκοινωνιών των διαμερισμάτων της Νομαρχίας Αττικής. 21.Ε.α.173 Γενικά περί κυκλοφορίας αυτοκινήτων 174. ΝΟΜΟΣ υπ. αριθ. 1473 της 7/7 Σεπτ. 1984 (ΦΕΚ Α΄127) Μεταρρυθμίσεις στην άμεση και έμμεση φορολογία και άλλες διατάξεις. Φορολογία αυτοκινήτων Άρθρ.22.-1.Παρατείνεται μέχρι 31 Δεκ. 1985, η προθεσμία που αφορά την απαλλαγή από τα τέλη κυκλοφορίας και στάθμευσης που προβλέπεται από την παρ. 2 του άρθρ. 52 του Νομ. 12/1975 (ΦΕΚ Α΄ 34) (τομ. 27 σελ. 194,405) και το άρθρ. 20 του Νομ. 231/1975 (ΦΕΚ Α΄ 277). Σύμφωνα με το εδαφ. ε΄ άρθρ. 48 του νόμου αυτού οι διατάξεις της άνω παρ. 1 ισχύουν από 1 Ιαν. 1984. 2.(Αντικαθίσταται η παρ. 8 άρθρ. 15 Νομ. 2367/1953, ΦΕΚ Α΄ 82, ανωτ. αριθ. 8). 3.(Αντικαθίστανται οι παρ. 1, 2 και 3 άρθρ. 21 Νομ. 2367/1953, ΦΕΚ Α΄ 82, ανωτ. αριθ. 8). 4.Στα τέλη κυκλοφορίας οικονομικών ετών 1982 και παλαιοτέρων, που καταβάλλονται σε δίμηνες δόσεις ,η προσαύξηση εκπρόθεσμης καταβολής αρχίζει από την πρώτη εργάσιμη ημέρα του επόμενου μήνα από τη λήξη κάθε δόσης. Προσαυξήσεις εκπρόθεσμης καταβολής που υπολογίστηκαν με διαφορετική αφετηρία και έχουν καταβληθεί δεν επιστρέφονται. 5.Η ισχύς των διατάξεων των παρ. 3 και 4 του παρόντος άρθρ. αρχίζει από 1 Οκτ. 1983. 6.Παρέχεται έκπτωση 10% στα τέλη κυκλοφορίας των αυτοκινήτων που κυκλοφορούν με το καθεστώς της ελεύθερης χρήσης, εφόσον αυτά προκαταβάλλονται για ένα ολόκληρο δωδεκάμηνο. 7.(Αντικαθίστανται οι παρ. 2 και 3 άρθρ. 2 Νομ. 722/1977 ΦΕΚ Α΄ 299, ανωτ. αριθ. 125). 8.(Αντικαθίσταται η περίπτ. α΄της παρ. 1 άρθρ. 6 Νομ. 722/1977, ΦΕΚ Α΄ 299, ανωτ. αριθ. 125). 9.(Αντικαθίσταται η παρ. 7 άρθρ. 5 Νομ. 2367/1953, ΦΕΚ Α΄ 82, ανωτ. αριθ. 8). 10.(Προσθέτεται εδαφ. δεύτερο στην παρ. 3 άρθρ. 2 Νομ.363/1976, ΦΕΚ Α΄ 152, ανωτ. αριθ. 120). Φορολογία αυτοκινήτων Άρθρ.24.-1.(Προσθέτεται νέο εδαφ. στο τέλος της περίπτ. α΄ της παρ. 1 άρθρ. 1 Νομ. 363/1976, ΦΕΚ Α΄ 152, ανωτ. αριθ. 120). 2.(Προσθέτονται νέα εδαφ. μεταξύ του πρώτου και δεύτερου εδαφ. της περιπτ. α της παρ. 3 άρθρ. 1 Νομ. 363/1976, ΦΕΚ Α΄ 152, ανωτ. αριθ. 120). Σύμφωνα με το εδαφ. θ΄ άρθρ. 48 άνω Νομ. 1473/1984 (τόμ. 27, σελ. 196,361) οι διατάξεις του ανωτέρω άρθρ. 24 ισχύουν από 9 Μαΐου 1984. Για τις λοιπές διατάξεις βλ. τόμ. 27  σελ. 196,361 